|  |
| --- |
| **«Жоспарлау алдындағы, жоспарлау, жобалау алдындағы және жобалау құжаттамасын әзірлеу кезінде көзделіп отырған шаруашылық және өзге де қызметтің қоршаған ортаға әсеріне бағалау жүргізу бойынша нұсқаулықты бекіту туралы» Қазақстан Республикасы Қоршаған ортаны қорғау министрінің 2007 жылғы 28 маусымдағы**  **№ 204-ө бұйрығына өзгерістер енгізу туралы»** |

**БҰЙЫРАМЫН:**

1. «Жоспарлау алдындағы, жоспарлау, жобалау алдындағы және жобалау құжаттамасын әзірлеу кезінде көзделіп отырған шаруашылық және өзге де қызметтің қоршаған ортаға әсеріне бағалау жүргізу жөніндегі Нұсқаулықты бекіту туралы» Қазақстан Республикасы Қоршаған ортаны қорғау министрінің 2007 жылғы 28 маусымдағы № 204-ө бұйрығына (Нормативтік құқықтық актілерді мемлекеттік тіркеу тізілімінде № 4825 болып тіркелген, 2007 жылы 22 тамызда «Заң газеті» газетінде № 128 (1331) санында жарияланған) мынадай өзгерістер енгізілсін:

бұйрықтың атауы мынадай редакцияда жазылсын:

«Жобалау алдындағы және жобалау құжаттамасын әзірлеу кезінде көзделіп отырған шаруашылық және өзге де қызметтің қоршаған ортаға әсеріне бағалау жүргізу бойынша нұсқаулықты бекіту туралы»;

бұйрықтың 1-тармағы мынадай редакцияда жазылсын:

«1. Ұсынылып отырған Жобалау алдындағы және жобалау құжаттамасын әзірлеу кезінде көзделіп отырған шаруашылық және өзге де қызметтің қоршаған ортаға әсеріне бағалау жүргізу бойынша нұсқаулық бекітілсін»;

көрсетілген бұйрықта бекітілген Жоспарлау алдындағы, жоспарлау, жобалау алдындағы және жобалау құжаттамасын әзірлеу кезінде көзделіп отырған шаруашылық және өзге де қызметтің қоршаған ортаға әсеріне бағалау жүргізу бойынша нұсқаулықта:

атауда және бүкіл мәтін бойынша «жоспарлау алдындағы», «жоспарлау» деген сөздер алып тасталсын;

3 – тармақтың екінші бөлігінің 4)- тармақшасы мынадай редакцияда жазылсын:

«4) технологияларды, техника мен жабдықтарды, оның ішінде Қазақстан Республикасына өткізілетіндерін (әкелінетіндерін) қолдану жөніндегі жобалық құжаттама;»;

6 – тармақтың бесінші бөлігі мынадай редакцияда жазылсын:

«ІV санатқа өндірістік объектілерді санитарлық сыныптауға сәйкес қауіптіліктің 5 cыныбына жататын қызмет түрлері жатады.»;

20 - тармақтың бірінші бөлігінің бірінші абзацы мынадай редакцияда жазылсын:

«20. Алдын ала ҚОӘБ шаруашылық және өзге де қызметті негіздейтін жобалау алдындағы (инвестициялау алдындағы) құжаттамада, шаруашылық және өзге де қызметке кірісудің бастапқы кезеңінде жасалатын бағалау сипатындағы жобалау алдындағы құжаттамада, сондай-ақ жобалық құжаттаманы әзірлеудің алдындағы "Инвестицияларды негіздеу" негізгі жобалау алдындағы құжатта жасалады, ол төмендегілерді қамтиды:»;

24 - тармақ мынадай редакцияда жазылсын:

«24. Бағалау сипатындағы жоспарлау алдындағы құжаттаманы мемлекеттік экологиялық сараптамаға ұсынғанға дейін көзделіп отырған қызметтің тапсырыскері ұсынылатын материалдарды жұртшылықпен бірге талқылауды өткізеді.»;

27- тармақтың 2-бөлігі мынадай редакцияда жазылсын:

«Тарау «ҚОӘБ жобалау" сатысында қабылданған, көзделіп отырған қызметті іске асыру бойынша жекелеген техникалық шешімдер жұмыс құжаттамасын (3-қосымша) дайындау кезінде айтарлықтай өзгерген жағдайда әзерленеді. Бұл жағдайда тарауды әзірлеу ҚОӘБ екінші кезеңінде жасалған ҚОӘБ материалдарына қатысты түзетуші сипатта болады.»;

4-1 тараудың атауы мынадай редакцияда жазылсын;

«4-1. Технологияларды, техника мен жабдықтарды қолдану жөніндегі жобалау құжаттама үшін қоршаған ортаға әсерін бағалау ерекшеліктері»;

42-1 тармақтың бірінші бөлігі мынадай редакцияда жазылсын:

«Көлік құралдары мен жабдықтарды қоспағанда, технологияларды, техника мен жабдықтары қолдану жөніндегі жобалау құжаттамасына арналған ҚОӘБ осы нұсқаулыққа сәйкес тиісті жоба аясында өткізіледі.»;

42-2 - тармақтың бірінші бөлігінің бірінші абзацы мынадай редакцияда жазылсын:

«42-2. Қазақстан Республикасының аумағында өткізілетіндерді (әкелінетіндерді), өндірілетіндерді қоса алғанда, көлік құралдары мен жабдықты қоспағанда өздік (әзірленген және қолданылуға жоспарланған) технологияға, техникаға жобалау құжаттама үшін ҚОӘБ мынадай құжаттар негізінде жүргізіледі:»;

48 - тармақ алып тасталсын;

50 - тармақтың бірінші бөлігінің 3)-тармақшасы мынадай редакцияда жазылсын:

«3) Тапсырыскермен бірге мемлекеттік экологиялық сараптама рәсімін өту кезінде қоршаған ортаны қорғау жөніндегі ҚОӘБ бойынша ұсынылатын материалдарды қарауға қатысады.»;

54 - тармақ мынадай редакцияда жазылсын:

«54. Қоғамдық тыңдауларды өткізу Қазақстан Республикасы Экологиялық кодексінің 57-2 бабында көрсетілген жобалар бойынша жүргізіледі.»;

Жоспарлау алдындағы, жоспарлау, жобалау алдындағы және жобалау құжаттамасын әзірлеу кезінде көзделіп отырған шаруашылық және өзге де қызметтің қоршаған ортаға әсеріне бағалау жүргізу жөніндегі Нұсқаулықтың қосымшаларында:

1,2,4,5 қосымшаларда «жоспарлау алдындағы», «жоспарлау» деген сөздер алып тасталсын;

3-қосымша осы бұйрықтың қосымшасына сәйкес жаңа редакцияда жазылсын.

2. Қазақстан Республикасы Энергетика министрлігінің Мұнай-газ кешеніндегі экологиялық реттеу, бақылау және мемлекеттік инспекция комитеті заңнамада белгіленген тәртіппен:

1) осы бұйрықты Қазақстан Республикасы Әділет министрлігінде мемлекеттік тіркеуді;

2) осы бұйрық Қазақстан Республикасы Әділет министрлігінде мемлекеттік тіркелгеннен кейін электронды және қағаз түрінде оның көшірмелерін күнтізбелік он күн ішінде мерзімді баспа басылымдарында және «Әділет» ақпараттық-құқықтық жүйесінде ресми жариялауға, сондай-ақ тіркелген бұйрықты алған күннен бастап бес жұмыс күні ішінде Қазақстан Республикасы Әділет министрлігінің «Республикалық құқықтық ақпарат орталығы» шаруашылық жүргізу құқығындағы республикалық мемлекеттік кәсіпорнына жіберуді;

3) осы бұйрықты Қазақстан Республикасы Энергетика министрлігінің ресми интернет-ресурсында және мемлекеттік органдардың интранет-порталында орналастыруды;

4) осы бұйрықты Қазақстан Республикасының Әділет министрлігінде мемлекеттік тіркегеннен кейін он жұмыс күні ішінде Қазақстан Республикасы Энергетика министрлігінің Заң қызметі департаментіне осы тармақтың 2) және 3) тармақшаларымен көзделген іс-шаралардың орындалуы туралы мәліметтерді беруді қамтамасыз етсін.

3. Осы бұйрықтың орындалуын бақылау жетекшілік ететін Қазақстан Республикасының Энергетика вице-министріне жүктелсін.

4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Энергетика министрі Қ.Бозымбаев**

Қазақстан Республикасы

Энергетика министрінің

2016 жылғы \_\_\_\_ № \_\_\_

бұйрығына қосымша

Қазақстан Республикасының

Қоршаған ортаны қорғау министрінің

2007 жылғы 28 маусымдағы N 204-ө бұйрығымен

бекітілген Жобалау алдындағы және жобалау

құжаттамасын әзірлеу кезінде көзделіп отырған

шаруашылық және өзге де қызметтің

қоршаған ортаға әсерін бағалауды

жүргізу тәртібі туралы нұсқаулыққа

3-қосымша

**ҚОӘБ материалдарын әзірлеу сатыларының Қазақстан Республикасында шаруашылық және өзге де қызметті негіздейтін жобалау алдындағы және жобалау құжаттаманы орындаудың сатыларына сәйкес келуі**

|  |  |  |
| --- | --- | --- |
| ҚОӘБ материалдарын әзірлеу сатылары | Жобалау сатылары | Қала құрылысын жобалау сатылары |
| 1. Қоршаған ортаға әсерді алдын ала бағалау Алдын ала ҚОӘБ (бірінші саты) | Инвестициялар негіздемесі, ТЭН, ТЭЕ, бизнес-жоспарлары және басқа жобалау алдындағы құжаттар: іздеу жұмыстары жобалары, бағалау жұмыстарының жобалары, кен орындарын игерудің технологиялық сұлбасы | Қала құрылысын жоспарлаудың, облыстардың аумақтарын дамытудың кешенді сұлбалары және қала құрылысын жоспарлаудың, әкімшілік аудандардың аумақтарын дамытудың кешенді жобалары. Қаланың бас жоспарының тұжырымдамалары (ұзақ мерзімді даму қызметі болжамдары). |
| 2. "Қоршаған ортаға әсерді бағалау"- ҚОӘБ (екінші саты) | Жобалау құжаттамасы:  тәжірибелік – өндірістік өндіру жобалары, өндірістік игеру жобалары, сынамалы пайдалану жобалары, ұңғымалар салу жобалары, кен орындарын орналастыру жобалары | Ірі қалалардың бас жоспарлары. Ірі өнеркәсіпті аймақтардың және өнеркәсіптік аудандардың жоспарлау жобалары |
| 3. Қоршаған ортаны қорғау» тарауы. (үшінші саты) | Жұмыс құжаттамасы | 50 мыңнан кем тұрғыны бар қалалардың, кенттердің және ауылдық елді мекендердің бас жоспарлары. Кішігірім өнеркәсіп аймақтарын және өнеркәсіп аудандарын жоспарлаудың жобалары |